phoneee/thai-legal-corpus huggingface dataset:
ระเบียบเจ้าพนักงานจราจรในเขตกรุงเทพมหานครระเบียบเจ้าพนักงานจราจรในเขตกรุงเทพมหานครเกี่ยวกับการจัดช่องเดินรถสำหรับรถฉุกเฉินพ.ศ. ๒๕๕๙ ด้วยสภาพการจราจรในปัจจุบันมีการเปลี่ยนแปลงไปเนื่องจากปริมาณรถที่เพิ่มมากขึ้น ทำให้ถนนบางสายมีการจราจรคับคั่งหนาแน่นรถฉุกเฉินซึ่งนำผู้ป่วยหรือผู้ที่ได้รับอุบัติเหตุส่งโรงพยาบาลไม่สามารถส่งผู้ป่วยได้ทันท่วงทีเพื่อเป็นการบรรเทาปัญหาจราจรที่ติดขัดบนถนนบางสายโดยมุ่งหวังให้รถฉุกเฉินสามารถเข้าถึงโรงพยาบาลได้อย่างสะดวกและปลอดภัยจึงจัดให้มีช่องทางจราจรสำหรับรถฉุกเฉินขึ้น ดังนั้นเพื่อเป็นการปลอดภัยและสะดวกในการจราจร จำเป็นต้องออกระเบียบเจ้าพนักงานจราจรเกี่ยวกับการจัดช่องทางสำหรับรถฉุกเฉินไว้ฉะนั้น อาศัยอำนาจตามความในมาตรา ๑๓๙ (๑๐)แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทยที่ ๕๒๙/๒๕๕๕ลงวันที่ ๗ กันยายน พ.ศ. ๒๕๕๕ แต่งตั้งผู้บัญชาการตำรวจนครบาล เป็นเจ้าพนักงานจราจรในเขตกรุงเทพมหานครประกอบกับคำสั่งกองบัญชาการตำรวจนครบาล ที่ ๔๐๒/๒๕๕๘ ลงวันที่ ๓๐ ตุลาคม ๒๕๕๘เรื่องการกำหนดลักษณะงานและการมอบหมายอำนาจหน้าที่รับผิดชอบให้รองผู้บัญชาการตำรวจนครบาลโดยมอบอำนาจให้รองผู้บัญชาการตำรวจนครบาล (งานจราจร) กำกับบริหารราชการสั่งและปฏิบัติราชการแทนผู้บัญชาการตำรวจนครบาลจึงได้ออกระเบียบไว้ดังนี้ข้อ๑ ระเบียบนี้เรียกว่า ระเบียบเจ้าพนักงานจราจรในเขตกรุงเทพมหานครเกี่ยวกับการจัดช่องเดินรถสำหรับรถฉุกเฉิน พ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ช่องเดินรถรถฉุกเฉิน หมายถึง ช่องทางเดินรถปกติสำหรับรถฉุกเฉินตามกฎหมายว่าด้วยจราจรทางบกกรณีฉุกเฉินหรือเร่งด่วนโดยให้ใช้สัญลักษณ์เส้นแบ่งช่องทางจราจร มีลักษณะเป็นเส้นประหรือเส้นทึบสีแดงคู่กันสองเส้นบนพื้นทางอาจอยู่ในแนวเดียวกับเส้นแบ่งช่องจราจรหรือระหว่างเส้นแบ่งช่องจราจรก็ได้หมายความว่า เมื่อผู้ขับขี่ได้รับสัญญาณของรถฉุกเฉินจะต้องเคลื่อนรถหลบไปทางด้านซ้ายหรือขวาของช่องเดินรถฉุกเฉินแล้วแต่กรณีด้วยความระมัดระวังให้พ้นแนวเส้นแสดงช่องเดินรถสำหรับรถฉุกเฉินและหยุดรถเพื่อให้รถฉุกเฉินผ่านไปก่อนเมื่อรถฉุกเฉินผ่านไปแล้วจึงจะสามารถขับรถทับเส้นดังกล่าวเข้าเส้นแบ่งช่องจราจรปกติได้ข้อ๔ กำหนดแบ่งช่องจราจรปกติให้เป็นช่องเดินรถสำหรับรถฉุกเฉินดังนี้๔.๑ถนนดินแดง ตั้งแต่บริเวณใต้ทางพิเศษเฉลิมมหานคร ถึงทางขึ้นสะพานข้ามแยกสามเหลี่ยมดินแดงจากกึ่งกลางช่องทางเดินรถด้านซ้ายสุด ถึงกึ่งกลางช่องทางเดินรถถัดไป๔.๒ สะพานข้ามแยกสามเหลี่ยมดินแดงจากกึ่งกลางช่องทางเดินรถด้านซ้ายสุด ถึงกึ่งกลางช่องทางเดินรถถัดไป๔.๓ ถนนราชวิถี ตั้งแต่ทางลงสะพานข้ามแยกสามเหลี่ยมดินแดงถึงปากซอยราชวิถี ๑๑ จากกึ่งกลางช่องทางเดินรถที่ ๓ ถึงกึ่งกลางช่องทางเดินรถที่ ๔จากขอบทางด้านซ้าย๔.๔ถนนราชวิถี ตั้งแต่ซอยราชวิถี ๑๑ ผ่านอนุสาวรีย์ชัยสมรภูมิถึง ซอยราชวิถี ๑๓ ในช่องทางเดินรถที่ชิดขอบทางด้านซ้าย๑ ช่องทางจราจร๔.๕ซอยราชวิถี ๑๓ ตั้งแต่ถนนราชวิถี ถึงถนนพญาไท ในช่องทางเดินรถที่ชิดขอบทางด้านซ้าย๑ ช่องทางจราจรข้อ๕ นับตั้งแต่วัน เวลาที่ระเบียบนี้ใช้บังคับ ให้ยกเลิก ข้อบังคับ กฎ ระเบียบ คำสั่งใดที่ขัดหรือแย้งกับระเบียบนี้ประกาศณ วันที่ ๑๔ กันยายน พ.ศ. ๒๕๕๙พลตำรวจตรีอดุลย์ ณรงค์ศักดิ์รองผู้บัญชาการตำรวจนครบาลปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครชนิกา/ปริยานุช/จัดทำ๑๘ ตุลาคม ๒๕๕๙นุสรา/ตรวจ๔ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๓๗ ง/หน้า ๑๘/๑๗ ตุลาคม ๒๕๕๙
ประกาศกระทรวงอุตสาหกรรมฉบับที่ 3602 (พ.ศ. 2549)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมแบตเตอรีแห้ง (แบบเลอคลังเช)แก้ไขมาตรฐานผลิตภัณฑ์อุตสาหกรรมแบตเตอรีแห้ง (แบบเลอคลังเช) (แก้ไขครั้งที่ 1)และกําหนดมาตรฐานผลิตภัณฑ์อุตสาหกรรมแบตเตอรี่ปฐมภูมิ เล่ม 1 ทั่วไป-----------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม แบตเตอรีแห้ง (แบบเลอคลังเช) มาตรฐานเลขที่ มอก.96-2517 และมาตรฐานเลขที่ มอก.96-2528 (แก้ไขครั้งที่ 1) อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 109 (พ.ศ. 2517) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม แบตเตอรีแห้ง (แบบเลอคลังเช) ลงวันที่ 15 พฤศจิกายน พ.ศ. 2517 และเรื่อง แก้ไขมาตรฐานผลิตภัณฑ์อุตสาหกรรม แบตเตอรีแห้ง (แบบเลอคลังเช) (แก้ไขครั้งที่ 1) ลงวันที่ 12 มีนาคม พ.ศ. 2528 และออกประกาศกําหนดมาตรฐานผลิตภัณฑ์อุตสาหกรรม แบตเตอรี่ปฐมภูมิ เล่ม 1 ทั่วไป มาตรฐานเลขที่ มอก.96-2549 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 4 ธันวาคม พ.ศ. 2549 โฆสิต ปั้นเปี่ยมรัษฎ์รัฐมนตรีว่าการกระทรวงอุตสาหกรรม
ประกาศคณะกรรมการกํากับหลักทรัพย์และตลาดหลักทรัพย์ที่ กธ. 4 /2556เรื่อง การกําหนดทุนจดทะเบียนซึ่งชําระแล้วของผู้ขอรับใบอนุญาต และผู้ได้รับใบอนุญาตประกอบธุรกิจหลักทรัพย์ อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 96 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย ประกอบกับข้อ 11(1) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 6/2551 เรื่อง การกําหนดทุนจดทะเบียนซึ่งชําระแล้วของผู้ขอรับใบอนุญาตประกอบธุรกิจหลักทรัพย์ตามกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ลงวันที่ 8 พฤษภาคม พ.ศ. 2551(2) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 7/2551 เรื่อง การกําหนดทุนจดทะเบียนซึ่งชําระแล้วของบริษัทหลักทรัพย์ ลงวันที่ 8 พฤษภาคม พ.ศ. 2551ข้อ ๒ ให้ทุนจดทะเบียนซึ่งชําระแล้วของผู้ขอรับใบอนุญาต และผู้ได้รับใบอนุญาตประกอบธุรกิจหลักทรัพย์มีไม่น้อยกว่าจํานวนดังต่อไปนี้(1) ห้าร้อยล้านบาท สําหรับ (ก) ใบอนุญาตประกอบธุรกิจหลักทรัพย์แบบ ก (ข) ใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ที่ไม่ได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน(2) หนึ่งร้อยล้านบาท สําหรับ (ก) ใบอนุญาตประกอบธุรกิจหลักทรัพย์แบบ ข (ข) ใบอนุญาตประกอบธุรกิจหลักทรัพย์แบบ ค (ค) ใบอนุญาตประกอบธุรกิจหลักทรัพย์แบบ ง เว้นแต่เป็นกรณีตาม (3) (ง) ใบอนุญาตประกอบธุรกิจหลักทรัพย์ประเภทการค้าหลักทรัพย์ (จ) ใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์ (ฉ) ใบอนุญาตประกอบธุรกิจหลักทรัพย์ประเภทการจัดการกองทุนรวม (ช) ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล (ซ) ใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ (ฌ) ใบอนุญาตประกอบธุรกิจหลักทรัพย์ประเภทอื่นใด ที่มีการประกอบธุรกิจหลักทรัพย์ในลักษณะอย่างใดอย่างหนึ่งดังต่อไปนี้ 1. มีการเก็บรักษาทรัพย์สินของลูกค้าไว้ในความครอบครอง 2. มีการลงทุนในหรือมีไว้ซึ่งหลักทรัพย์ เพื่อการลงทุนของบริษัทนั้นเอง 3. มีภาระความรับผิดชอบต่อระบบชําระราคาและการส่งมอบหลักทรัพย์(3) สิบล้านบาท สําหรับใบอนุญาตประกอบธุรกิจหลักทรัพย์แบบ ง ที่ประกอบธุรกิจเพียงการเป็นนายหน้าซื้อขายหลักทรัพย์เท่านั้น และไม่มีการประกอบธุรกิจในลักษณะอย่างใดอย่างหนึ่งตาม (2) (ฌ) 1. 2. หรือ 3. (4) หนึ่งล้านบาท สําหรับใบอนุญาตดังต่อไปนี้ ที่ไม่มีการประกอบธุรกิจในลักษณะอย่างใดอย่างหนึ่งตาม (2) (ฌ) 1. 2. หรือ 3. (ก) ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน (ข) ใบอนุญาตประกอบธุรกิจหลักทรัพย์ประเภทการจัดการเงินร่วมลงทุนข้อ ๓ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2556 เป็นต้นไปผู้มีอํานาจลงนาม - ประกาศ ณ วันที่ 15 พฤษภาคม พ.ศ. 2556 (นายชัยเกษม นิติสิริ) ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงพาณิชย์ประกาศกระทรวงพาณิชย์เรื่อง กำหนดด่านศุลกากรที่ผู้ส่งหรือนำสินค้ามาตรฐานผลิตภัณฑ์มันสำปะหลังออกนอกราชอาณาจักรต้องแสดงใบรับรองมาตรฐานสินค้า อาศัยอำนาจตามความในมาตรา๔ แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ให้ด่านศุลกากรกรุงเทพฯด่านศุลกากรสัตหีบ จังหวัดชลบุรี ด่านศุลกากรท่าแฉลบ จังหวัดจันทบุรีและด่านศุลกากรคลองใหญ่ จังหวัดตราด เป็นด่านศุลกากรที่ผู้ส่งหรือนำสินค้ามาตรฐานผลิตภัณฑ์มันสำปะหลังออกนอกราชอาณาจักรต้องแสดงใบรับรองมาตรฐานสินค้าต่อเจ้าพนักงานศุลกากรประกาศนี้ให้ใช้บังคับเมื่อพ้นกำหนด๖๐ วัน นับตั้งแต่วันประกาศในราชกิจจานุเบกษา[๑]ประกาศ ณ วันที่ ๗ เมษายน๒๕๒๔ชวน หลีกภัยรัฐมนตรีว่าการกระทรวงพาณิชย์ดวงเพ็ญ/พิมพ์๒๒ กรกฎาคม ๒๕๕๔อุษมล/ผู้จัดทำ๔ สิงหาคม ๒๕๕๔[๑] ราชกิจจานุเบกษาเล่ม ๙๘/ตอนที่ ๕๕/ฉบับพิเศษ หน้า ๙/๑๐ เมษายน ๒๕๒๔
คำพิพากษาศาลฎีกาที่ 62460หลักกฎหมาย: จำเลยอุทธรณ์ว่า ศาลแรงงานกลางวินิจฉัยไม่ชอบด้วยกระบวนพิจารณาแต่เนื้อหาแห่งอุทธรณ์เป็นเรื่องที่จะให้ฟังคำพยานโจทก์ที่เป็นคุณแก่จำเลย จึงเป็นอุทธรณ์ในข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 810/2526นางสายพิณ แสงจันทร์ (พอระตะ)ฯโจทก์องค์การขนส่งมวลชนกรุงเทพฯจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54จำเลยอุทธรณ์ว่า ศาลแรงงานกลางวินิจฉัยไม่ชอบด้วยกระบวนพิจารณาแต่เนื้อหาแห่งอุทธรณ์เป็นเรื่องที่จะให้ฟังคำพยานโจทก์ที่เป็นคุณแก่จำเลย จึงเป็นอุทธรณ์ในข้อเท็จจริง(จุนท์ จันทรวงศ์-ขจร หะวานนท์-วรา ไวยหงษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 810/2526นางสายพิณ แสงจันทร์ (พอระตะ)ฯโจทก์องค์การขนส่งมวลชนกรุงเทพฯจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54จำเลยอุทธรณ์ว่า ศาลแรงงานกลางวินิจฉัยไม่ชอบด้วยกระบวนพิจารณาแต่เนื้อหาแห่งอุทธรณ์เป็นเรื่องที่จะให้ฟังคำพยานโจทก์ที่เป็นคุณแก่จำเลย จึงเป็นอุทธรณ์ในข้อเท็จจริง(จุนท์ จันทรวงศ์-ขจร หะวานนท์-วรา ไวยหงษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 1558/2532หลักกฎหมาย: ระเบียบของจำเลยว่าด้วยเงินทุนสะสม พ.ศ. 2520 ระบุว่าเมื่อพนักงานบุคคลใด ออกจากธนาคาร ให้ธนาคารจ่ายเงินสะสมแก่พนักงานบุคคลนั้น เว้นแต่ในกรณีต้อง ออกจากงานตาม คำสั่งของธนาคาร เพราะกระทำการทุจริตในหน้าที่หรือกระทำการประมาทเลินเล่อ หรือกระทำการอื่นใด เป็นเหตุให้ธนาคารต้อง เสียหาย... หมายความว่าจำเลยจะไม่ต้องจ่ายเงินทุนสะสมให้แก่พนักงานถ้า พนักงานกระทำให้จำเลยได้ รับความเสียหายโดยตรงต่อ ทรัพย์สินหรือชื่อเสียงของจำเลยการที่โจทก์ปลุกปล้ำทำอนาจาร อ. พนักงานในสำนักงานเดียวกันแต่ กระทำนอกสถานที่ทำงานเป็นการกระทำในเรื่องส่วนตัว และมิได้ทำให้จำเลยได้รับความเสียหาย ทั้งจะถือว่าการกระทำละเมิดต่อ อ.ดังกล่าวเป็นการทำละเมิดต่อ จำเลยด้วย หาได้ไม่ โจทก์ไม่ได้ทำให้จำเลยได้รับความเสียหายตาม ความหมายของระเบียบดังกล่าวอันจะทำให้จำเลยไม่ต้องจ่ายเงินสะสมให้แก่โจทก์. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1558/2532นาย พงษ์น้อย สุเมธ เชิง ปรัชญาโจทก์ธนาคาร ทหาร ไทย จำกัดจำเลย พ.ร.บ.แรงงานสัมพันธ์ พ.ศ.2518 ม. 5, ม. 10ระเบียบของจำเลยว่าด้วยเงินทุนสะสม พ.ศ. 2520 ระบุว่าเมื่อพนักงานบุคคลใด ออกจากธนาคาร ให้ธนาคารจ่ายเงินสะสมแก่พนักงานบุคคลนั้น เว้นแต่ในกรณีต้อง ออกจากงานตาม คำสั่งของธนาคาร เพราะกระทำการทุจริตในหน้าที่หรือกระทำการประมาทเลินเล่อ หรือกระทำการอื่นใด เป็นเหตุให้ธนาคารต้อง เสียหาย... หมายความว่าจำเลยจะไม่ต้องจ่ายเงินทุนสะสมให้แก่พนักงานถ้า พนักงานกระทำให้จำเลยได้ รับความเสียหายโดยตรงต่อ ทรัพย์สินหรือชื่อเสียงของจำเลยการที่โจทก์ปลุกปล้ำทำอนาจาร อ. พนักงานในสำนักงานเดียวกันแต่ กระทำนอกสถานที่ทำงานเป็นการกระทำในเรื่องส่วนตัว และมิได้ทำให้จำเลยได้รับความเสียหาย ทั้งจะถือว่าการกระทำละเมิดต่อ อ.ดังกล่าวเป็นการทำละเมิดต่อ จำเลยด้วย หาได้ไม่ โจทก์ไม่ได้ทำให้จำเลยได้รับความเสียหายตาม ความหมายของระเบียบดังกล่าวอันจะทำให้จำเลยไม่ต้องจ่ายเงินสะสมให้แก่โจทก์.(ศักดา โมกขมรรคกุล-มาโนช เพียรสนอง-นำชัย สุนทรพินิจกิจ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1558/2532นาย พงษ์น้อย สุเมธ เชิง ปรัชญาโจทก์ธนาคาร ทหาร ไทย จำกัดจำเลย พ.ร.บ.แรงงานสัมพันธ์ พ.ศ.2518 ม. 5, ม. 10ระเบียบของจำเลยว่าด้วยเงินทุนสะสม พ.ศ. 2520 ระบุว่าเมื่อพนักงานบุคคลใด ออกจากธนาคาร ให้ธนาคารจ่ายเงินสะสมแก่พนักงานบุคคลนั้น เว้นแต่ในกรณีต้อง ออกจากงานตาม คำสั่งของธนาคาร เพราะกระทำการทุจริตในหน้าที่หรือกระทำการประมาทเลินเล่อ หรือกระทำการอื่นใด เป็นเหตุให้ธนาคารต้อง เสียหาย... หมายความว่าจำเลยจะไม่ต้องจ่ายเงินทุนสะสมให้แก่พนักงานถ้า พนักงานกระทำให้จำเลยได้ รับความเสียหายโดยตรงต่อ ทรัพย์สินหรือชื่อเสียงของจำเลยการที่โจทก์ปลุกปล้ำทำอนาจาร อ. พนักงานในสำนักงานเดียวกันแต่ กระทำนอกสถานที่ทำงานเป็นการกระทำในเรื่องส่วนตัว และมิได้ทำให้จำเลยได้รับความเสียหาย ทั้งจะถือว่าการกระทำละเมิดต่อ อ.ดังกล่าวเป็นการทำละเมิดต่อ จำเลยด้วย หาได้ไม่ โจทก์ไม่ได้ทำให้จำเลยได้รับความเสียหายตาม ความหมายของระเบียบดังกล่าวอันจะทำให้จำเลยไม่ต้องจ่ายเงินสะสมให้แก่โจทก์.(ศักดา โมกขมรรคกุล-มาโนช เพียรสนอง-นำชัย สุนทรพินิจกิจ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่ ๑๖๕๘ (พ.ศ. ๒๕๔๙)เรื่อง กำหนด (ปรับปรุง)แก้ไขรายละเอียดเส้นทางสำหรับการขนส่งประจำทางด้วยรถโดยสารหมวด ๓ สายที่ ๖๗๙เชียงราย-จุน[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๘๖๖ (พ.ศ. ๒๕๓๖) ประกาศ ณ วันที่ ๘ ตุลาคม ๒๕๓๖ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๔ จังหวัดเชียงราย สายที่ ๒๒๒๘เชียงราย-ป่าแดด เป็น หมวด ๓ สายที่ ๖๗๙ เชียงราย-จุน นั้นคณะกรรมการควบคุมการขนส่งทางบกกลางเห็นสมควรให้ปรับปรุงแก้ไขรายละเอียดเส้นทางดังกล่าวให้ถูกต้องตามข้อเท็จจริงในปัจจุบันฉะนั้นอาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกกลางที่ได้รับอนุมัติในหลักการไว้แล้วในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง)แก้ไขรายละเอียดเส้นทางสำหรับการขนส่งประจำทางด้วยรถโดยสาร หมวด ๓ สายที่ ๖๗๙เชียงราย-จุน โดยให้ใช้รายละเอียดเส้นทางดังต่อไปนี้สายที่ ๖๗๙ เชียงราย-จุนเริ่มต้นจากสถานีขนส่งผู้โดยสารจังหวัดเชียงรายไปตามทางหลวงแผ่นดินหมายเลข ๑ ถึงสี่แยกแม่กรณ์ แยกซ้ายไปตามทางหลวงแผ่นดินหมายเลข๑๐๒๐ ถึงบ้านเชียงเคี่ยน แยกขวาไปตามทางหลวงแผ่นดินหมายเลข ๑๑๒๘ ถึงบ้านป่าแงะแยกซ้ายไปตามทางหลวงแผ่นดินหมายเลข ๑๑๒๖ ผ่านอำเภอป่าแดด ถึงบ้านน้ำจุนแยกขวาไปตามทางหลวงแผ่นดินหมายเลข ๑๒๙๒ ไปสุดเส้นทาง ณ สถานที่จอดรถโดยสารประจำทางอำเภอจุนประกาศ ณ วันที่ ๘มีนาคม พ.ศ. ๒๕๔๙คำรบลักขิ์ สุรัสวดีรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางนันทนา/ผู้จัดทำ๕ เมษายน ๒๕๔๙โชติกานต์/ปรับปรุง๒๓ กรกฎาคม ๒๕๕๘[๑] ราชกิจจานุเบกษา เล่ม ๑๒๓/ตอนที่ ๓๕ ง/หน้า ๑๓๘/๓๐ มีนาคม ๒๕๔๙
ประกาศกรมสรรพสามิตเรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการซื้อใบยาแห้งและการทำบัญชีฉบับที่ ๖(พ.ศ. ๒๕๒๓)[๑] อาศัยอำนาจตามความในมาตรา ๒๕ แห่งพระราชบัญญัติยาสูบ พ.ศ.๒๕๐๙ อธิบดีกรมสรรพสามิต กำหนดหลักเกณฑ์และวิธีการไว้ ดังต่อไปนี้เฉพาะผู้ที่ประสงค์จะทำการซื้อใบยาแห้งพันธุ์ยาสูบเบอร์เล่ย์ประจำปี พ.ศ. ๒๕๒๔ ไม่ต้องเป็นผู้อยู่ในหลักเกณฑ์ตามข้อ ๑ ทวิแห่งประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการซื้อใบยาแห้ง และการทำบัญชี ฉบับลงวันที่ ๓๐ธันวาคม ๒๕๐๙ ซึ่งแก้ไขเพิ่มเติมโดยประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาต และเงื่อนไขว่าด้วยการซื้อใบยาแห้ง และการทำบัญชี ฉบับที่ ๕ (พ.ศ.๒๕๒๓) ลงวันที่ ๑๒ พฤศจิกายน ๒๕๒๓ แต่ต้องเป็นผู้อยู่ในหลักเกณฑ์ ดังต่อไปนี้๑. ต้องเป็นผู้ที่ได้แจ้งปริมาณใบยาแห้งพันธุ์ยาสูบเบอร์เล่ย์ที่จะรับซื้อในพ.ศ. ๒๕๒๔ ต่อกรมสรรพสามิต ภายในวันที่ ๑๕ ธันวาคม ๒๕๒๓ และ๒.ต้องเป็นผู้ที่ได้ยื่นบัญชีรายชื่อผู้เพาะปลูกต้นยาสูบ และปริมาณใบยาแห้งที่จะรับซื้อจากผู้เพาะปลูกต้นยาสูบแต่ละรายทั้งที่ซื้อด้วยตนเอง และซื้อโดยใช้ตัวแทนไว้ ต่อกรมสรรพสามิต ภายในวันที่ ๒๕ ธันวาคม๒๕๒๓ประกาศ ณ วันที่ ๙ ธันวาคม ๒๕๒๓บัณฑิตบุณยะปานะอธิบดีกรมสรรพสามิตธิดาวรรณ/พิมพ์๓ ตุลาคม ๒๕๔๕ศิรวัชร์/ปรับปรุง๒๕ มกราคม๒๕๖๒[๑] ราชกิจจานุเบกษาเล่ม ๙๘/ตอนที่ ๑/ฉบับพิเศษ หน้า ๗/๑ มกราคม ๒๕๒๔
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๓/๒๕๕๐)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ.๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของ บริษัทเสริมสุข จำกัด (มหาชน) ดังต่อไปนี้ข้อ ๑เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๐๖๗/๒๕๔๙ ลงวันที่ ๑๒ ธันวาคม ๒๕๔๙เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียว ทำด้วยพลาสติก เป็นรูปวงกลมขนาดเส้นผ่าศูนย์กลาง ๒.๘ เซนติเมตร พื้นฝาสีฟ้า ตรงกลางฝามีอักษรภาษาไทยสีเขียวขอบเส้นสีขาวคำว่า ใต้คำว่า มีอักษรภาษาไทยสีเขียวขอบเส้นสีขาวคำว่า เครื่องหมายการค้าจดทะเบียนเหนืออักษร น มีรูปใบไม้สีเขียวขอบเส้นสีขาว๑ ใบ ถัดออกมาโดยรอบมีอักษรภาษาไทยและตัวเลขสีม่วง คำว่า เครื่องดื่มกลิ่นเบอร์รี่พันช์บมจ. เสริมสุข เครื่องดื่มปริมาตรสุทธิ 1.25 ลิตร ข้อ ๒เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๐๖๘/๒๕๔๙ ลงวันที่ ๑๒ ธันวาคม ๒๕๔๙เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียว ทำด้วยพลาสติก เป็นรูปวงกลมขนาดเส้นผ่าศูนย์กลาง ๒.๘ เซนติเมตรพื้นฝาสีฟ้าและสีขาว ตรงกลางฝาเป็นรูปวงกลมพื้นสีฟ้าภายในรูปวงกลม ตรงกลางมีอักษรภาษาไทยสีเขียวขอบเส้นสีขาว คำว่า ใต้คำว่า มีอักษรภาษาไทยสีเขียวขอบเส้นสีขาว คำว่า เครื่องหมายการค้าจดทะเบียน เหนืออักษร น มีรูปใบไม้สีเขียวขอบเส้นสีขาว๑ ใบ ถัดออกมาโดยรอบมีอักษรภาษาไทยและตัวเลขสีม่วง คำว่า เครื่องดื่มกลิ่นเบอร์รี่พันช์บมจ. เสริมสุข เครื่องดื่มปริมาตรสุทธิ ๑.๒๕ ลิตร พื้นฝาภายนอกรูปวงกลมและด้านข้างฝาโดยรอบสีขาวประกาศณ วันที่ ๑๒ มกราคม พ.ศ. ๒๕๕๐นิรมลหนูคงผู้อำนวยการกองรายได้ปฏิบัติราชการแทนอธิบดีกรมสรรพสามิตวัชศักดิ์/ผู้จัดทำ๒๘กุมภาพันธ์ ๒๕๕๐[๑]ราชกิจจานุเบกษา เล่ม ๑๒๔/ตอนที่ ๑๕ ง/หน้า ๔๗/๑๕ กุมภาพันธ์ ๒๕๕๐
ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์วิธีการและเงื่อนไขการขอและการออกใบรับรองปลอดศัตรูพืชสำหรับการส่งออกสินค้าผักและผลไม้สดไปสหภาพยุโรปพ.ศ. ๒๕๕๐[๑] ด้วยปรากฏว่าสินค้าเกษตรที่ส่งออกจากประเทศไทยโดยเฉพาะสินค้าผัก ผลไม้ ไปยังสหภาพยุโรปมีการตรวจพบสารพิษตกค้างการปนเปื้อนจุลินทรีย์ และศัตรูพืช อย่างต่อเนื่องส่งผลกระทบต่อการส่งออกสินค้าเกษตรของประเทศไทย ดังนั้นเพื่อป้องกันมิให้เกิดปัญหาดังกล่าว และส่งเสริมการส่งออกสินค้าเกษตรทำให้เกิดความมั่นใจในความปลอดภัยของสินค้าเกษตรที่ส่งออก อาศัยอำนาจตามความในกฎกระทรวงกำหนดหลักเกณฑ์วิธีการ และเงื่อนไขการขอและการออกใบรับรองปลอดศัตรูพืช พ.ศ. ๒๕๕๐ กรมวิชาการเกษตรจึงออกประกาศไว้ ดังต่อไปนี้ข้อ ๑ผู้ประสงค์จะขอใบรับรองปลอดศัตรูพืชสำหรับส่งออกสินค้าผักและผลไม้สดไปยังสหภาพยุโรปต้องจดทะเบียนกับกรมวิชาการเกษตรข้อ ๒ สินค้าผักและผลไม้สดที่ส่งออกต้องผ่านการรับรองมาตรฐานเกษตรดีที่เหมาะสม (Good Agricultural Practice : GAP) และมาจากโรงคัดบรรจุที่ผ่านการรับรองคุณภาพและมาตรฐานตามระบบการผลิตที่ดี(Good Manufacturing Practice : GMP) จากกรมวิชาการเกษตรข้อ ๓ หากตรวจพบว่าผู้ส่งออกไม่ปฏิบัติตามข้อ ๑หรือสินค้าผักและผลไม้สด ไม่เป็นไปตามข้อ ๒ ณ จุดส่งออกพนักงานเจ้าหน้าที่จะปฏิเสธการออกใบรับรองปลอดศัตรูพืชแก่ผู้ส่งออกประกาศนี้ให้ใช้บังคับตั้งแต่วันที่๑ มกราคม ๒๕๕๑ เป็นต้นไปประกาศ ณ วันที่ ๒๖ กันยายน พ.ศ. ๒๕๕๐สุปราณี อิ่มพิทักษ์รองอธิบดี ปฏิบัติราชการแทนอธิบดีกรมวิชาการเกษตรศรตม์/ผู้จัดทำ๒๑ พฤศจิกายน ๒๕๕๕พิมลกร/ปรับปรุง๒ ตุลาคม ๒๕๕๖พลัฐวัษ/ตรวจ๒ ตุลาคม ๒๕๕๖จุฑามาศ/ปรับปรุง๒๘ พฤษภาคม ๒๕๕๘[๑] ราชกิจจานุเบกษาเล่ม ๑๒๔/ตอนพิเศษ ๑๕๒ ง/หน้า ๘/๑๑ ตุลาคม ๒๕๕๐
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 40/2557เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สิน ของลูกค้าที่ผู้รับฝากทรัพย์สินรับฝากไว้ (ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 137 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 สํานักงานออกข้อกําหนดไว้ดังต่อไปนี้ข้อ ๑ ให้ยกเลิกข้อ 15 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2543 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ ลงวันที่ 19 มิถุนายน พ.ศ. 2543 ข้อ ๒ ประกาศนี้ให้ใช้บังคับตั้งแต่วันที่ 16 มกราคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 23 ธันวาคม พ.ศ. 2557 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์
ประกาศกระทรวงเกษตรและสหกรณ์เรื่องกำหนดทางน้ำชลประทานตามพระราชบัญญัติการชลประทานหลวง พุทธศักราช ๒๔๘๕(ฉบับที่๑๘/๒๕๖๐)[๑] อาศัยอำนาจตามความในมาตรา ๕ แห่งพระราชบัญญัติการชลประทานหลวงพุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ กำหนดให้ทางน้ำในเขตโครงการชลประทานสกลนครเป็นทางน้ำชลประทานประเภท ๔ จำนวน ๖ทางน้ำ ตามบัญชีและแผนที่แนบท้ายประกาศประกาศ ณ วันที่ ๒๖ กันยายน พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. บัญชีทางน้ำชลประทานโครงการชลประทานสกลนคร(แนบท้ายประกาศกระทรวงเกษตรและสหกรณ์ ฉบับที่ ๑๘/๒๕๖๐)๒. แผนที่อ่างเก็บน้ำห้วยหีบ๓.แผนที่อ่างเก็บน้ำห้วยผึ้ง๔.แผนที่อ่างเก็บน้ำห้วยวังเรือ๕.แผนที่อ่างเก็บน้ำห้วยหมูโตน๖.แผนที่อ่างเก็บน้ำห้วยน้ำหยาด๗.แผนที่อ่างเก็บน้ำหนองกวั่ง(ดูข้อมูลจากภาพกฎหมาย)พัชรภรณ์/อัญชลี/จัดทำ๑๘ ธันวาคม๒๕๖๐นุสรา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๗ ง/หน้า ๑๑/๑๓ ธันวาคม ๒๕๖๐
ประกาศอธิบดีกรมสรรพากรเกี่ยวกับภาษีเงินได้ (ฉบับที่ 300)เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้นิติบุคคล สําหรับเงินได้ที่ได้จ่ายเพื่อการลงทุนหรือการต่อเติม เปลี่ยนแปลง ขยายออก หรือทําให้ดีขึ้นซึ่งทรัพย์สินแต่ไม่ใช่เป็นการซ่อมแซมให้คงสภาพเดิม ตามมาตรา 65 ตรี (5) แห่งประมวลรัษฎากร---------------------------------------------------อาศัยอํานาจตามความในมาตรา 3 วรรคสอง และมาตรา 5 แห่งพระราชกฤษฎีกาออกตามความ ในประมวลรัษฎากร ว่าด้วยการยกเว้นรัษฎากร (ฉบับที่ 604) พ.ศ. 2559 อธิบดีกรมสรรพากรกําหนด หลักเกณฑ์ วิธีการ และเงื่อนไขการยกเว้นภาษีเงินได้นิติบุคคล สําหรับเงินได้ที่ได้จ่ายเพื่อการลงทุนหรือ การต่อเติม เปลี่ยนแปลง ขยายออก หรือทําให้ดีขึ้นซึ่งทรัพย์สิน แต่ไม่ใช่เป็นการซ่อมแซมให้คงสภาพเดิม ตามมาตรา 65 ตรี (5) แห่งประมวลรัษฎากร ดังต่อไปนี้ให้ยกเลิกความใน (1) และ (2) ของข้อ 2 ของประกาศอธิบดีกรมสรรพากร เกี่ยวกับภาษีเงินได้ (ฉบับที่ 266) เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้นิติบุคคล สําหรับเงินได้ที่ได้จ่ายเพื่อการลงทุนหรือการต่อเติม เปลี่ยนแปลง ขยายออก หรือทําให้ดีขึ้นซึ่งทรัพย์สินแต่ไม่ใช่เป็นการซ่อมแซมให้คงสภาพเดิมตามมาตรา 65 ตรี (5) แห่งประมวลรัษฎากร ลงวันที่ 17 พฤษภาคม พ.ศ. 2559 ซึ่งแก้ไขเพิ่มติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 270) เรื่อง กําหนด หลักเกณฑ์ วิธีการ และเงื่อนไขการยกเว้นภาษีเงินได้นิติบุคคล สําหรับเงินได้ที่ได้จ่ายเพื่อการลงทุนหรือการต่อเติม เปลี่ยนแปลง ขยายออก หรือทําให้ดีขึ้นซึ่งทรัพย์สินแต่ไม่ใช่เป็นการซ่อมแซมให้คงสภาพเดิมตาม มาตรา 65 ตรี (5) แห่งประมวลรัษฎากร ลงวันที่ 28 มิถุนายน พ.ศ. 2559 และให้ใช้ความต่อไปนี้แทน"(1) ต้องขออนุญาตก่อสร้างหรือดัดแปลงอาคารตามพระราชบัญญัติควบคุมอาคาร พ.ศ. 2522 โดยยื่นคําขอรับใบอนุญาตต่อเจ้าพนักงานห้องถิ่นตั้งแต่วันที่ 3 พฤศจิกายน พ.ศ. 2558 ถึงวันที่ 31 ธันวาคม พ.ศ. 2559กรณีขออนุญาตก่อสร้างหรือดัดแปลงอาคารตามพระราชบัญญัติควบคุมอาคาร พ.ศ. 2522 โดยยื่นคําขอรับใบอนุญาตต่อเจ้าพนักงานท้องถิ่นก่อนวันที่ 3 พฤศจิกายน พ.ศ. 2558 ไม่ว่าจะมีการขอต่ออายุใบอนุญาตก่อสร้างหรือดัดแปลงอาคารนั้นหรือไม่ก็ตาม ต้องมีการทําสัญญาจ้าง ใบสั่งจ้างหรือข้อตกลงในลักษณะทํานองเดียวกันทั้งสิ้นตั้งแต่วันที่ 3 พฤศจิกายน พ.ศ. 2558 ถึงวันที่ 31 ธันวาคม พ.ศ. 2559 โดยต้องไม่มีการลงทุนหรือต่อเติม เปลี่ยนแปลง ขยายออก หรือทําให้ดีขึ้น ซึ่งทรัพย์สินตามใบอนุญาตดังกล่าวไม่ว่าทั้งหมดหรือบางส่วนก่อนวันที่ 3 พฤศจิกายน พ.ศ. 2558 หรือ(2) ต้องแจ้งก่อสร้างหรือดัดแปลงอาคารตามมาตรา 39 ทวิ แห่งพระราชบัญญัติควบคุมอาคาร พ.ศ. 2522 โดยแจ้งต่อเจ้าพนักงานท้องถิ่นตั้งแต่วันที่ 3 พฤศจิกายน พ.ศ. 2558 ถึงวันที่ 31 ธันวาคม พ.ศ. 2559กรณีแจ้งก่อสร้างหรือดัดแปลงอาคารตามมาตรา 39 ทวิ แห่งพระราชบัญญัติควบคุมอาคาร พ.ศ. 2522 โดยแจ้งต่อเจ้าพนักงานท้องถิ่นก่อนวันที่ 3 พฤศจิกายน พ.ศ. 2558 ต้องมีการทําสัญญาจ้าง ใบสั่งจ้างหรือข้อตกลงในลักษณะทํานองเดียวกันทั้งสิ้นตั้งแต่วันที่ 3 พฤศจิกายน พ.ศ. 2558 ถึงวันที่ 31 ธันวาคม พ.ศ. 2559 โดยต้องไม่มีการลงทุน หรือต่อเติม เปลี่ยนแปลง ขยายออก หรือทําให้ดีขึ้นซึ่งทรัพย์สิน ตามการแจ้งดังกล่าวไม่ว่าทั้งหมดหรือบางส่วนก่อนวันที่ 3 พฤศจิกายน พ.ศ. 2558 หรือ"ผู้มีอํานาจลงนาม - ประกาศ ณ วันที่ 13 มิถุนายน พ.ศ. 2560 ประสงค์ พูนธเนศ(นายประสงค์ พูนธเนศ)อธิบดีกรมสรรพากร